אמניטה מוסכריה

אַמַנִיטָה מוּסְכַּרִיָה (וכן אמנית הזבובים ואמנית זבובנית; שם מדעי: Amanita muscaria) היא פטריה מהסוג אמנית. פטריה זו היא עלולה להיות רעילה במינונים גבוהים, וכן היא בעלת השפעה פסיכואקטיבית. מזוהה בקלות באמצעות המראה הבולט שלה: כובע אדום עם נקודות לבנות. אמניטה מוסכריה מכילה את החומרים הפעילים מוסקימול וחומצה אִבּוֹטֶנִית (אנ') אשר מהווים אגוניסטים לקולטן GABA-A שמשפיע על מערכת העצבים המרכזית, הביטוי הנפוץ של הרעלה כתוצאה מאמניטה מוסכריה יהיה אגיטציה פסיכומוטורית או ישנוניות, לעיתים מלווה בתסמינים במערכת העיכול, ללא פגיעה ארוכת טווח בכליות או בכבד. ריכוזים גבוהים יכולים להוביל לאבדן הכרה, קומה ובמקרים מאוד נדירים למוות.. סכנה נוספת היא שאמניטיה מוסכריה דומה מאוד לאמנית המוות האדומה, פטריה רעילה מאוד שפוגעת בכליות שיכולה להוביל למוות. תכונתה כפטריית הזיות הפכה אותה לחלק מהפולחן השמאני, שבו הנפש כביכול יוצאת מהגוף ומגיעה למישורי תודעה אחרים. במסע אחר סיפר דנדן בולוטין על התנסותו בפטריות הזיה אצל ידידו השמאני, ואף הזהיר שתרמילאים ישראלים אחרים שהתנסו מתו או אושפזו בבתי חולים פסיכיאטריים. על אף סיווגה כמעוררת הזיות, בישראל אמניטה מוסכריה אינה כלולה בפקודת הסמים המסוכנים אך החומר הפעיל בה- מוסקימול אסור. זאת בדומה לפטריות פסילוסיבין ("פטריות קסם") אשר מיצויי החומר הפעיל בהן, לדוגמה על ידי ייבוש, נחשב בלתי חוקי (אחזקת הפטריה אינה נחשבת לעבירה פלילית שכן הן אינן נכללות בפקודת הסמים המסוכנים). בשל מראה, הפטרייה מופיעה ביצירות הפונות לילדים. בספרי ילדים ובציורי קיר בגני ילדים נפוץ הדימוי של ננס, בעל פני תינוק או מזוקן, המתגורר בפטריית האמניטה הצבעונית. פטריות חומר וחרסינה, עם או בלי צביעה באדום ולבן, מלוות פעמים רבות גמדי גינה בגינות ובחצרות. אמניטה מוסכריה בצבעים שונים נהייתה דימוי המזכיר את אליס בארץ הפלאות, שם מסתובבת אליס בעולם החלום וביער של פטריות. עוד קטעים הקשורים לדימוי הסם: אליס שותה שיקוי שמשפיע עליה והיא נהיית אצבעונית; הזחל העצלן שמעשן נרגילה ומפזר את עשנו באוויר. בסדרת המשחקים "האחים סופר מריו", אמניטה מוסכריה היא הפטריה שמריו אוכל כדי לגדול. ישנה תאוריה המציעה שקיים קשר בין סנטה קלאוס לבין אמניטה מוסכריה, הדמות המודרנית של סנטה קלאוס, כמו התלבושת האדומה והלבנה שלו והאיילים המעופפים שלו, אולי הושפעו מהשימוש המסורתי בפטריות אמניטה מוסכריה. על ידי עמים סיביריים וארקטיים ילידים. תיאוריה אחת היא שדמותו המודרנית של סנטה קלאוס, עם החליפה האדומה-לבנה שלו ועל האיילים המעופפים שלו, קיבלה השראה מהשימוש בפטריות אמניטה מוסכריה על ידי עמים ילידים בסיביר ובארקטי. פטריות אלה אדומות-לבנות, כמו החליפה של סנטה, וידוע כי האיילים מחפשים וצורכים אותן. ההשפעות הפסיכואקטיביות של הפטריות עשויות גם תרמו להתפתחות מיתוס סנטה קלאוס. תיאוריה זו שנויה במחלוקת ולא מקובלת בקרב חוקרים, ואין שום הוכחה ישירה המקשרת בין השימוש במוסכריה של אמניטה להתפתחות מסורת סנטה קלאוס. עם זאת, זה נשאר נושא מרתק של דיון וספקולציות במחקר המיתולוגיה והפולקלור. אמנית המוות אמנית האביב רעלן מדיה וקבצים בנושא אמניטה מוסכריה בוויקישיתוף אמניטה מוסכריה, באתר NCBI (באנגלית) אמניטה מוסכריה, בבסיס הנתונים ARKive (באנגלית) אמניטה מוסכריה, באתר האנציקלופדיה של החיים (באנגלית) אמניטה מוסכריה, באתר GBIF (באנגלית) יאנה פבזנר, ‏שפן מהכובע, באתר ‏מאקו‏, 16 במרץ 2023 Francesca Irene Rampolli, Premila Kamler, Claudio Carnevale Carlino, Francesca Bedussi, The Deceptive Mushroom: Accidental Amanita muscaria Poisoning, European Journal of Case Reports in Internal Medicine 8, 2021, עמ' 002212 doi: 10.12890/2021_002212 (באנגלית) .Moss, M. J., & Hendrickson, R. G, Toxicity of muscimol and ibotenic acid containing mushrooms reported to a regional poison control center from 2002-2016, Clinical toxicology 57, 2019, עמ' 99–103